Вячаслаў Сяргеевіч Танаеў

Вячаслаў Сяргеевіч Тана́еў (, в. Акулава Цеблешскага раёна Цвярской вобласці, Расія — , Мінск) — беларускі вучоны ў галіне матэматычнай кібернетыкі. Акадэмік Нацыянальнай акадэміі навук Беларусі (2000; член-карэспандэнт з 1994), доктар фізіка-матэматычных навук (1978), прафесар (1980). Заслужаны дзеяч навукі Рэспублікі Беларусь (1995).

 Біяграфія 
Скончыў Крымскі педагагічны інстытут (1962).

У 1965—1970 гадах галоўны інжынер лабараторыі, загадчык лабараторыі Інстытута тэхнічнай кібернетыкі АН БССР, у 1970—1971 гадах начальнік лабараторыі філіяла НДІ аўтаматычнай апаратуры, з 1971 года загадчык лабараторыі матэматычнай кібернетыкі, з 1987 года дырэктар Інстытута тэхнічнай кібернетыкі, адначасова з 1996 года генеральны дырэктар Навукова-даследчага аб’яднання «Кібернетыка» Нацыянальнай акадэміі навук Беларусі. Адначасова ў 1979—1991 гадах прафесар Беларускага дзяржаўнага ўніверсітэта.

 Навуковая дзейнасць 
Навуковыя працы па прыкладной матэматыцы, кібернетыцы, інфарматыцы. Распрацаваў асновы тэорыі параметрычнай дэкампазіцыі аптымізацыйных задач, з выкарыстаннем якой вырашаны шэраг важных прыкладных задач аптымальнага праектавання і каляндарнага планавання. Развіў тэорыю раскладаў, яе метады і мадэлі.

Аўтар больш за 130 навуковых прац, у тым ліку 8 манаграфій, дзве з іх перавыдадзеныя за мяжой.

 Прэміі 
Дзяржаўная прэмія Рэспублікі Беларусь у галіне навукі і тэхнікі (1998, у сааўтарстве) — за цыкл прац «Мадэлі і метады тэорыі раскладаў». Прэмія Нацыянальнай акадэміі навук Беларусі 2001 года за манаграфію «Тэорыя раскладаў: групавыя тэхналогіі»ТАНАЕЎ Вячаслаў Сяргеевіч.

 Памяць 
міні|злева|Мемарыяльная дошка
На будынку Аб’яднанага інстытута праблем інфарматыкі НАН Беларусі ўстаноўлена мемарыяльная дошка Вячаславу Танаеву.

 Асноўныя працы 
 Введение в теорию расписаний. — М.: Наука, 1975 (совм. с В. В. Шкурбой).
 Теория расписаний: Одностадийные системы. — М.: Наука, 1984 (совм. с В. С. Гордоном, Я. М. Шафранским).
 Декомпозиция и агрегирование в задачах математического программирования. — Мн.: Наука и техника, 1987.
 Теория расписаний: Многостадийные системы. — М.: Наука, 1989 (совм. с Ю. Н. Сотсковым, В. А. Струсевичем).
 Математические модели и методы календарного планирования. — Мн.: Універсітэцкае, 1994 (совм. с Ю. Н. Сотсковым, В. А. Струсевичем).
 Теория расписаний: Групповые технологии. — Мн.: Ин-т техн.кибернетики НАН Беларуси, 1998 (совм. с М. Я. Ковалевым, Я. М. Шафранским).

 Зноскі 

 Літаратура 


 Спасылкі 

 Вячаслаў Сяргеевіч Танаеў у базе даных «История белорусской науки в лицах» Цэнтральнай навуковай бібліятэкі імя Якуба Коласа НАН Беларусі 

Катэгорыя:Матэматыкі СССР
Катэгорыя:Матэматыкі Беларусі
Катэгорыя:Акадэмікі Нацыянальнай акадэміі навук Беларусі
Катэгорыя:Кібернетыкі Беларусі
Катэгорыя:Кібернетыкі СССР